སྒོ་བསྟེན་ཁང་དུ་བོད་སོག་གསོ་རིག་གི་ཁྱད་ཆོས་ལྡན་པའི་ཁོང་ནད་སྒོ་བསྟེན་དང་།མོ་ནད་སྒོ་བསྟེན།བྱིས་ནད་སྒོ་བསྟེན།བོད་སོག་ནུབ་གསུམ་གྱི་ཐུན་མོང་སྒོ་བསྟེན་སོགས་དབྱེ་ཡོད་ལ།ཞག་སྡོད་ཐོག་ཁང་དུ་སྨན་ལུམས་ཚན་ཁགམཆིན་མཁྲིས་ཚན་ཁགརུས་ནད་ཚན་ཁགསོག་ལུགས་ཀྱི་བཅོས་ཐབས་ལྔ་བའི་ཚན་ཁག་སོགས་མཆིས་ལ།ལྷག་ཏུ་སོག་ལུགས་ཀྱི་བཅོས་ཐབས་ལྔ་བའི་ཚན་ཁག་ནི་ཞིང་ཆེན་འཕྲོད་བསྟེན་ཐིན་གྱིས་ཞིང་ཆེན་ཡོངས་ཀྱི་མིང་གྲགས་ཚན་ཁག་ཏུ་བདམས་པ་དང་།རུས་ནད་ཚན་ཁག་ལ་གཞི་རིམ་གྱི་ཞིང་ཆེན་རིམ་པའི་ཆེད་ཚན་དུ་བདམས་ཐོན་བྱུང་།སྨན་ཁང་གིས་ནད་གཞི་ངོས་འཛིན་དང་བཅོས་སྐྱེད་ལ་སྔར་ལས་ལྷག་པའི་ཞབས་འདེགས་ནུས་ཆེད་ནུབ་ལུགས་ཀྱི་བརྟག་དཔྱད་འཕྲུལ་ཆས་གློག་རྡུལ་ཕོ་ཤེལ།ཚོན་ཁྲའི་བརྒལ་བརྟག་ཆས།༥༠༠ཅན་གྱི་འཕྲོ་འོད་བརྟག་ཆས་སོགས་ནང་འདྲེན་བྱས་ཏེ་ནད་ཐོག་ཏུ་ཕན་བསྐྱེད་བཟང་བོ་བསྐྲུན་པ་དང་།ད་ལྟ་སྨན་ཁང་ཡོངས་སུ་ནད་ཁྲི་༦༠འཛོམས་ཡོད།སྨན་ཁང་གི་སྡེབ་སྦྱོར་ལྟེ་གནས་ཀྱིས་རྒྱལ་ཁབ་ཀྱི་ཚད་གཞིར་ལོངས་པའི་ཕྱེ་མ་དང་།རིལ་བུའི་རིགས་ཀྱི་སྨན་སྣ་༣༠༠ལྷག་བཟོ་སྐྲུན་བྱེད་བཞིན་པ་དང་།མུ་ཏིག་བདུན་ཅུ།རིན་ཆེན་མང་སྦྱོར།བཙོ་བཀྲུ་ཟླ་ཤེལ།གཡུ་རྙིང་ཉེར་ལྔ་སོགས་རིན་ཆེན་རིགས་ཀྱི་སྨན་སྦྱོར་བཅུ་ལྷག་ལ་ནད་ཐོག་ཕན་བསྐྱེད་ཆེ་ཞིང་།སྤུས་བཟང་རིན་གོང་བདེ་བའི་དགེ་མཚན་གྱིས་མི་རིགས་མང་བོའི་ཁྲོད་དུ་སྙན་པའི་གྲགས་པ་ཤིན་ཏུ་ཆེ།